রাষ্ট্রপুঞ্জে ভারতীয় মিডিয়ার নামে ‘নালিশ’ ইউনুসের!

ওয়েব ডেস্ক: বাংলাদেশের (Bangladesh) অন্তর্বর্তী সরকারের প্রধান উপদেষ্টা মহম্মদ ইউনুসকে (Mohammed Yunus) সহায়তার প্রতিশ্রুতি দিয়েছেন রাষ্ট্রপুঞ্জের (United Nations) সেক্রেটারি আন্তোনিও গুতেরেস (Antonio Guterres)। আর এবার এই প্রতিশ্রুতি নিয়ে উঠছে একাধিক প্রশ্ন। বেশ কিছু আন্তর্জাতিক সংবাদমাধ্যমে দাবি করা হচ্ছে, তাই রাষ্ট্রপুঞ্জের সেক্রেটারি সহ প্রভাবশালীদের ব্যবহার করে ভারতীয় মিডিয়ার বিরুদ্ধে ব্যবস্থা নেওয়ার চেষ্টা করা হচ্ছে বাংলাদেশের অন্তর্বর্তী সরকারের প্রধান উপদেষ্টার তরফে।

অভিযোগ উঠছে, প্রধান উপদেষ্টা মহম্মদ ইউনুস রাষ্ট্রপুঞ্জের সেক্রেটারিকে ব্যবহার করে ভারতের একাধিক টেলিভিশন চ্যানেল ও সংবাদমাধ্যমের বিরুদ্ধে ব্যবস্থা নেওয়ার চেষ্টা করছেন। সূত্রের খবর, গুতেরেসকে ভারতীয় বেশ কয়েকটি টিভি চ্যানেল, সংবাদ সংস্থা ও সংবাদপত্রের একটি তালিকা দিয়েছেন ইউনুস। এই তালিকায় রয়েছে একাধিক জনপ্রিয় গণমাধ্যমের নাম। ইউনুসের দাবি, এইসব সংবাদমাধ্যমে তাঁর বিরুদ্ধে ভুয়া তথ্য ও গুজব ছড়ানো হচ্ছে। তাই তিনি জাতিসংঘ মহাসচিবের কাছে আবেদন করেছেন, যেন এসব মিডিয়ার ওপর চাপ সৃষ্টি করে এই ধরনের সংবাদের প্রচার বন্ধ করা হয়।

আরও পড়ুন: যুদ্ধের আবহে মোদি-পুতিন বৈঠক! কবে ভারত সফরে রুশ প্রেসিডেন্ট?

তবে শুধু ভারতীয় সংবাদমাধ্যমই নয়, ইউনুস ‘গুগল’-এর মতো টেক জায়ান্টের উপরও প্রভাব খাটানোর চেষ্টা করছেন বলে অভিযোগ উঠেছে। তাঁর অনুরোধ, ‘গুগল’-এর মূল প্রতিষ্ঠান ‘অ্যালফাবেট’ যেন ‘ইউটিউব’-এ থাকা তাঁর ও বাংলাদেশের সরকারের বিরুদ্ধে থাকা সব কনটেন্ট সরিয়ে ফেলে। একইসঙ্গে, ভারতীয় সংবাদমাধ্যমের করা প্রতিবেদনগুলি শ্যাডো-ব্যান কিংবা সার্চ রেজাল্টে কম দেখায় তার জন্যও অনুরোধ করেছেন ইউনুস।

?We should ask UN Secretary-General António Guterres, under what authority he has pledged to help Muhammad Yunus, a close-ally and financial associate of George and Alex Soros as well as Bill and Hillary Clinton in gauging freedom of expression targeting several television… pic.twitter.com/MkvhgHOihA

— Salah Uddin Shoaib Choudhury (@salah_shoaib) March 26, 2025

এই ঘটনা সামনে আসার পর আন্তর্জাতিক মহলে প্রশ্ন উঠছে— রাষ্ট্রপুঞ্জ কি এখন পক্ষপাতিত্ব করে কোনও নির্দিষ্ট গোষ্ঠীর স্বার্থ রক্ষা করছে? তবে বিশ্লেষকদের একাংশ মনে করছেন, ইউনুসের এই কৌশল গণমাধ্যমের কণ্ঠরোধ করার প্রয়াস মাত্র।